คือผมพึ่งมาส่องกระจกดูแล้วพบว่าที่ปากมีตุ่มเล็กๆขึ้นแต่ไม่แสบไม่คับเกิดจากอะไรคับมีวิธีแก้รึปล่าว
สวัสดีค่ะ การมีตุ่มเล็กๆขึ้นที่ปาก ไม่แสบ ไม่คันดังกล่าวมา น่าจะหมายถึงที่ริมฝีปากด้านนอก ซึ่งอาจเกิดจาก ผื่นภูมิแพ้ ผื่นแพ้สัมผัสสารที่แพ้ เริม หรือเกิดจากการฉีกขาดของเยื่อบุปาก หรือถ้าเป็นบริเวณเยื่อบุปากด้านในอาจเป็นอาการของการฉีกขาดของต่อมน้ำลาย ภาวะต่อมน้ำลายอุดตัน หรือแผลร้อนใน เป็นต้นหากไม่เจ็บ ไม่แสบเลยนั้น ก็อาจจะเป็นภาวะต่อมน้ำลายอุดตันได้มาก ซึ่งมักเกิดบริเวณริมฝีปากด้านใน ตรงภายในเหงือกเบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างภายนอกเท่านั้น แปรงฟันและบ้วนปากวันละ 2 ครั้งอย่างเบาๆ รับประทานอาหารอ่อนๆและสุกสะอาด ไม่รสจัดจนเกินไปควรไปพบแพทย์เพื่อตรวจเพิ่มเติม ถ้าตุ่มดังกล่าวเป็นเรื้อรัง ไม่ยุบไปเอง หรือเริ่มก่อให้เกิดความเจ็บปวด แสบร้อน มีเลือดหรือหนองไหลออกมา